Document ID: 31993R1493

Reference:
EUR-Lex - 31993R1493 - LT
Svarbus teisinis pranešimas
|
31993R1493
Oficialusis leidinys L 148 , 19/06/1993 p. 0001 - 0007 specialusis leidimas suomių kalba: skyrius 12 tomas 2 p. 0160  specialusis leidimas švedų kalba: skyrius 12 tomas 2 p. 0160
Tarybos reglamentas (Euratomas) Nr. 1493/931993 m. birželio 8 d.dėl radioaktyviųjų medžiagų vežimo tarp valstybių nariųEUROPOS BENDRIJŲ TARYBA,atsižvelgdama į Europos atominės energijos bendrijos steigimo sutartį, ypač į jos 31 ir 32 straipsnius,atsižvelgdama į Komisijos pasiūlymą [1], parengtą gavus ekspertų grupės, Mokslo ir technikos komiteto sudarytos iš valstybių narių mokslininkų, nuomonę,atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi 1959 m. vasario 2 d. Taryba patvirtino direktyvas, nustatančias pagrindinius standartus, siekiant apsaugoti darbuotojus ir visą visuomenę nuo jonizuojančios spinduliuotės keliamo pavojaus [4], su pakeitimais, padarytais pirmiausia Direktyva 80/836/Euratomas [5];kadangi pagal Direktyvos 80/836/Euratomas 3 straipsnį kiekviena valstybė narė privalo pateikti ataskaitas apie savo veiklą, susijusią su jonizuojančios spinduliuotės keliamu pavojumi; kadangi dėl galimo pavojaus ir kitų su tuo susijusių priežasčių šiai veiklai reikia išankstinio leidimo, jei taip nusprendžia kiekviena valstybė narė;kadangi, siekdamos vykdyti Direktyvos 80/836/Euratomas 3 straipsnio reikalavimus, valstybės narės savo teritorijose sukūrė sistemas; kadangi valstybės narės atitinkamą apsaugos lygį savo teritorijose užtikrina vidaus kontrolės priemonėmis, kurias taiko remdamosi nacionaliniais kriterijais, atitinkančiais Bendrijos ir tarptautinius reikalavimus;kadangi radioaktyviųjų atliekų vežimui tarp valstybių narių bei įvežimui į Bendriją ir išvežimui iš jos taikomi ypatingi reikalavimai, numatyti Direktyva 92/3/Euratomas [6]; kadangi valstybės narės ne vėliau kaip nuo 1994 metų sausio 1 dienos turi pradėti taikyti įstatymus ir kitus teisės aktus, būtinus, kad būtų laikomasi Direktyvos 92/3/Euratomas; kadangi kiekviena valstybė narė atsako už tinkamą savo radioaktyviųjų atliekų tvarkymą;kadangi nuo 1993 metų sausio 1 dienos panaikinus pasienio kontrolės postus Bendrijoje valstybių narių kompetentingos institucijos neteko galimybės gauti informaciją apie radioaktyviųjų medžiagų vežimą; kadangi suinteresuotos kompetentingos institucijos turi gauti tokio pat lygio informaciją, kokią gaudavo anksčiau, kad galėtų toliau vykdyti apsaugos nuo radiacijos kontrolę; kadangi Bendrijos deklaravimo ir informacijos sistema turi palengvinti apsaugos nuo radiacijos kontrolę; kadangi sandariųjų šaltinių ir radioaktyviųjų atliekų vežimui būtina išankstinio deklaravimo sistema;kadangi specialiosioms skiliosioms medžiagoms, nurodytoms EAEB sutarties 197 straipsnyje, taikomas šios Sutarties II antraštinės dalies VII skyrius — Saugumo kontrolė; kadangi tokių medžiagų vežimui valstybės narės ir Komisija yra įpareigotos pagal Tarptautinę konvenciją dėl branduolinių medžiagų fizinės apsaugos (TATENA 1980);kadangi šis reglamentas nedaro įtakos informacijos teikimui ir kontrolės priemonėms, numatytoms ne apsaugai nuo radiacijos, o kitiems atvejams,PRIĖMĖ ŠĮ REGLAMENTĄ:1 straipsnis1. Šis reglamentas taikomas sandariųjų ir kitų šaltinių vežimui tarp valstybių narių, kai kiekiai ir koncentracijos viršija Direktyvos 80/836/Euratomas 4 straipsnio a ir b punktuose nurodytą lygį. Jis taip pat taikomas radioaktyviųjų atliekų, kurioms taikoma Direktyva 92/3/Euratomas, vežimui tarp valstybių narių.2. Jei vežamos branduolinės medžiagos, kiekviena valstybė narė savo teritorijoje imasi visų būtinų kontrolės priemonių, kad kiekvienas tokių medžiagų, kurios turi būti vežamos iš kitos valstybės narės, gavėjas laikytųsi Direktyvos 80/836/Euratomas 3 straipsnį įgyvendinančių nacionalinių nuostatų.2 straipsnisŠiame reglamente:- "vežimas" reiškia radioaktyviųjų medžiagų transportavimą iš kilmės vietos į paskirties vietą, įskaitant jų pakrovimą ir iškrovimą,- "radioaktyviųjų medžiagų turėtojas" reiškia bet kurį fizinį ar juridinį asmenį, kuris pagal nacionalinę teisę yra teisiškai atsakingas už šias medžiagas ir ketina nuvežti jas gavėjui,- "radioaktyviųjų medžiagų gavėjas" reiškia bet kurį fizinį ar juridinį asmenį, kuriam vežama tokia medžiaga,- "sandarusis šaltinis" turi tokią pat reikšmę, kaip ir Direktyvoje 80/836/Euratomas,- "kitas šaltinis" reiškia bet kurią radioaktyviąją medžiagą, kuri nėra sandarusis šaltinis ir kurios jonizuojanti spinduliuotė tiesiogiai ar netiesiogiai panaudota medicinos, veterinarijos, pramonės, prekybos, mokslo tyrimo arba žemės ūkio srityse,- "radioaktyviosios atliekos" turi tokią pat reikšmę, kaip ir Direktyvoje 92/3/Euratomas,- "branduolinės medžiagos" reiškia specialias skiliąsias medžiagas, šaltinio medžiagas ir rūdas, apibrėžtas EAEB sutarties 197 straipsnyje,- "kompetentinga institucija" reiškia bet kurią instituciją, kuri valstybėje narėje yra atsakinga už šio reglamento taikymą ar administravimą arba bet kurią kitą valstybės narės paskirtą instituciją,- "veikla" turi tokią pat reikšmę, kaip ir Direktyvoje 80/836/Euratomas.3 straipsnisSandariųjų šaltinių, kitų šaltinių ir radioaktyviųjų atliekų vežimo tarp valstybių narių kontrolė pagal Bendrijos ar nacionalinę teisę radiacinės saugos tikslu vykdoma kaip dalis kontrolės procedūrų, taikomų nediskriminaciniu būdu visoje valstybės narės teritorijoje.4 straipsnis1. Sandariųjų šaltinių ar radioaktyviųjų atliekų turėtojas, ketinantis vežti tokį šaltinį ar atliekas arba pasiruošti tokiam vežimui, turi gauti radioaktyviųjų medžiagų gavėjo išankstinę raštišką deklaraciją, kad tas gavėjas įvykdė visas paskirties valstybėje narėje taikomas Direktyvos 80/836/Euratomas 3 straipsnį įgyvendinančias nuostatas ir atitinkamus nacionalinius reikalavimus dėl tos klasės šaltinio ar atliekų saugaus saugojimo, panaudojimo ar laidojimo.Deklaracija parengiama pagal tipinius dokumentus, pateiktus šio reglamento I ir II prieduose.2. 1 dalyje minimą deklaraciją gavėjas išsiunčia tos valstybės narės, į kurią numatyta vežti, kompetentingai institucijai. Kompetentinga institucija savo spaudu ant dokumento patvirtina, kad atkreipė dėmesį į deklaraciją, ir tuomet gavėjas išsiunčia deklaraciją turėtojui.5 straipsnis1. Šio reglamento 4 straipsnyje minėta deklaracija gali būti taikoma daugiau negu vienai siuntai, jei:- joje minimi sandarieji šaltiniai ar radioaktyviosios atliekos turi tas pačias fizines ir chemines savybes,- joje minimi sandarieji šaltiniai arba radioaktyviosios atliekos neviršija nurodytų deklaracijoje aktyvumo ribų ir- siuntas veža tas pats turėtojas tam pačiam gavėjui, o vežant dalyvauja tos pačios kompetentingos institucijos.2. Deklaracija galioja ne ilgiau kaip trejus metus nuo tos dienos, kai pagal 4 straipsnio 2 dalį kompetentinga institucija uždėjo savo spaudą.6 straipsnisSandariųjų šaltinių, kitų šaltinių ir radioaktyviųjų atliekų turėtojas, kuris vežė tokius šaltinius ar atliekas arba rengė tokį vežimą, per 21 dieną nuo kiekvieno kalendorinio ketvirčio pabaigos pateikia paskirties valstybės narės kompetentingai institucijai tokią informaciją apie vežamas siuntas per visą ketvirtį:- gavėjų pavadinimai ir adresai,- kiekvienam gavėjui pristatyto kiekvieno radionuklido bendras aktyvumas ir tokių pristatymų skaičius,- kiekvienam gavėjui pristatyto radionuklido didžiausias vienkartinis aktyvumas,- medžiagos tipas: sandarusis šaltinis, kitas šaltinis ar radioaktyviosios atliekos.Pirmas tokios ataskaitos etapas apima laikotarpį nuo 1993 m. liepos 1 d. iki rugsėjo 30 d.7 straipsnisValstybių narių kompetentingos institucijos bendradarbiauja, kad užtikrintų šio reglamento taikymą ir vykdymą.8 straipsnisValstybės narės ne vėliau kaip iki 1993 m. liepos 1 d. praneša Komisijai 2 straipsnyje nurodytos kompetentingos (-ų) institucijos (-ų) pavadinimą (-us) ir adresą (-us), bei visą būtiną informaciją, kad būtų galima operatyviai susisiekti su ta institucija.Valstybės narės praneša Komisijai visus tos informacijos pakeitimus.Komisija šią informaciją ir visus jos pakeitimus praneša visoms kompetentingoms institucijoms Bendrijoje ir skelbia ją su visais pakeitimais Europos Bendrijų oficialiajame leidinyje.9 straipsnisNiekas šiame reglamente neturi įtakos galiojančioms nacionalinėms nuostatoms ir tarptautiniams susitarimams dėl radioaktyviųjų medžiagų vežimo, įskaitant tranzitą.10 straipsnisNiekas šiame reglamente nepanaikina įsipareigojimų ir teisių, susijusių su Direktyva 92/3/Euratomas.11 straipsnis1. Šis reglamentas įsigalioja 20 dieną po jo paskelbimo Europos Bendrijų oficialiajame leidinyje.2. Radioaktyviosioms atliekoms šis reglamentas nebetaikomas nuo 1994 m. sausio 1 d.Šis reglamentas yra privalomas visas ir tiesiogiai taikomas visose valstybėse narėse.Priimta Liuksemburge, 1993 m. birželio 8 d.Tarybos varduPirmininkasN. Helveg Petersen[1] OL C 347, 1992 12 31, p. 17.[2] OL 150, 1993 5 31.[3] OL C 19, 1993 1 25, p. 13.[4] OL L 11, 1959 2 20, p. 221/59.[5] OL L 246, 1980 9 17, p. 1. Direktyva su pakeitimais, padarytais Direktyva 84/467/Euratomas (OL L 265, 1984 10 5, p. 4).[6] OL L 35, 1992 2 12, p. 24.--------------------------------------------------I PRIEDAS+++++ TIFF ++++++++++ TIFF +++++--------------------------------------------------II PRIEDAS+++++ TIFF ++++++++++ TIFF +++++--------------------------------------------------

Summary:
Radioaktyviųjų medžiagų vežimas
Radioaktyviųjų medžiagų vežimas
DOKUMENTAS, KURIO SANTRAUKA PATEIKIAMA:
Reglamentas (Euratomas) Nr. 1493/93 dėl radioaktyviųjų atliekų vežimo
SANTRAUKA
Nuo 1993 m. sausio 1  d. panaikinus pasienio kontrolės postus tarp Europos Sąjungos (ES) šalių, nacionalinėms institucijos reikėjo tokio pat lygio informacijos apie radioaktyviųjų medžiagų vežimą, kokią gaudavo anksčiau, kad galėtų toliau vykdyti apsaugos nuo radiacijos kontrolę.
KAM REIKALINGAS ŠIS REGLAMENTAS?
Šiuo reglamentu sukuriama ES mastu taikoma radioaktyviųjų medžiagų vežimo tarp ES šalių deklaravimo sistema.
PAGRINDINIAI ASPEKTAI
Turėtojo įsipareigojimai
Veždamas radioaktyviąsias medžiagas, turėtojas* privalo pateikti išankstinę gavėjo* deklaraciją, kuria patvirtinama, kad gavėjas laikosi visų ES teisės aktų reikalavimų dėl privalomojo pranešimo apie veiklą, susijusią su gamtinėmis bei dirbtinėmis radioaktyviosiomis medžiagomis. Ši deklaracija turi būti pateikta paskirties ES šalies kompetentingai nacionalinei institucijai.
Turėtojai taip pat turi laikytis nacionalinių teisės aktų reikalavimų dėl saugaus radioaktyviųjų medžiagų saugojimo, panaudojimo ar laidojimo.
Turi būti atlikti tokie veiksmai:
—
gavėjas pateikia deklaraciją institucijai;
—
institucija oficialiu spaudu patvirtina, kad atkreipė dėmesį į deklaraciją, ir grąžina ją gavėjui;
—
tada gavėjas siunčia deklaraciją turėtojui.
Deklaracija galioja iki trejų metų.
Kelios siuntos
Išduota deklaracija gali būti taikoma daugiau negu vienai siuntai, jei:
—
radioaktyviosios medžiagos turi tas pačias fizines ir chemines savybes;
—
joje minimi sandarieji šaltiniai* neviršija nurodytų deklaracijoje aktyvumo ribų;
—
siuntas veža tas pats turėtojas tam pačiam gavėjui, o vežant dalyvauja tos pačios kompetentingos institucijos.
Informacija
Turėtojai per 21 dieną nuo bet kokio vežimo turi pateikti institucijoms:
—
gavėjų pavadinimus ir adresus;
—
bendrą kiekvienos pristatytos siuntos radioaktyvumą;
—
pristatymų skaičių kiekvienam gavėjui ir kiekvienam gavėjui pristatytą kiekį; medžiagos tipą (sandarusis šaltinis arba kitas šaltinis).
ES šalys turi pranešti apie bet kokią veiklą, susijusią su jonizuojančios spinduliuotės keliamu pavojumi.
Radioaktyviosios atliekos
Vežant radioaktyvias atliekas tarp ES šalių ir į ES arba iš ES taikomos Direktyvoje 2006/117/Euratomas nustatytos konkrečios priemonės.
NUO KADA TAIKOMAS ŠIS REGLAMENTAS?
Šis reglamentas taikomas nuo 1993 m. liepos 9  d.
PAGRINDINĖS SĄVOKOS
*Turėtojas – bet koks fizinis asmuo arba organizacija, kurie rūpinasi radioaktyviųjų atliekų arba panaudoto kuro gabenimo planavimu ir teisiškai už tai atsako prieš išsiunčiant siuntą.
*Gavėjas – šalis, kuri gauna siuntą.
*Sandarusis šaltinis – jonizuojančiosios spinduliuotės šaltinis, kurį sudaro radioaktyviosios medžiagos, tvirtai įterptos į kietas ir veiksmingai neaktyvias medžiagas arba laikomos sandarioje talpykloje, kuri yra pakankamai stipri, kad įprastomis naudojimo sąlygomis būtų išvengta bet kokio radioaktyviosios medžiagos pasklidimo.
DOKUMENTAS
1993 m. birželio 8 d. Tarybos reglamentas (Euratomas) Nr. 1493/93 dėl radioaktyviųjų medžiagų vežimo tarp valstybių narių
NUORODOS
Dokumentas
Įsigaliojimo data
Perkėlimo į valstybių narių teisę terminas
Oficialusis leidinys
Reglamentas (Euratomas) Nr. 1493/93
1993 7 9
–
OL L 148, 1993 6 19, p. 1–7
SUSIJĘ DOKUMENTAI
2006 m. lapkričio 20 d. Tarybos direktyva 2006/117/Euratomas dėl radioaktyviųjų atliekų ir panaudoto branduolinio kuro vežimo priežiūros ir kontrolės (OL L 337, 2006 12 5, p. 21–32)
2013 m. gruodžio 5 d. Tarybos direktyva 2013/59/Euratomas, kuria nustatomi pagrindiniai saugos standartai, siekiant užtikrinti apsaugą nuo jonizuojančiosios spinduliuotės apšvitos keliamų pavojų, ir panaikinamos direktyvos 89/618/Euratomas, 90/641/Euratomas, 96/29/Euratomas, 97/43/Euratomas ir 2003/122/Euratomas (OL L 13, 2014 1 17, p. 1–73)
paskutinis atnaujinimas 22.10.2015